《神步山登青云塔周览鉴海之胜次明倪公尚忠石刻韵 其二》
清代·王文诰

立锥面面水天宽，偪仄身如坐井阑。日色忽来衣上过，佛容陡落镜中看。

圣贤清浊惟评酒，耳目聪明孰具官。祇有名贤遗韵在，清辉常映月团团。

作者简介：（1764—?）清浙江仁和人，字纯生，号见大。曾独游皋亭诸山探梅，爱二松奇古，因号二松居士。善画，绘寻丈大幅尤兀傲有奇气。客粤三十年。工诗。尤深于史学，所撰《苏诗编注集成》，集以前注家之大成，并可订正《宋史》之误。有《韵山堂集》、《二松庵游草》。